**Opis predmetu zákazky**

1. **Identifikácia verejného obstarávateľa**

**Názov:** Banskobystrický samosprávny kraj

**Sídlo:** Námestie SNP 23, 974 01 Banská Bystrica

**Štatutárny zástupca:** Mgr. Ondrej Lunter, predseda Banskobystrického samosprávneho kraja

**IČO:** 37 828 100 **DIČ:** 2020919098

2. **Druh zákazky**

Stavebné práce

3. **Predmet zákazky**

**„Prístavba objektu strednej zdravotnej školy“**

4. **Opis a rozsah predmetu zákazky**

Názov stavby:

Stredná zdravotnícka škola BB – Pomôžme vrátiť pacientom úsmev na tvár - Prístavba objektu strednej zdravotníckej školy

Miesto stavby:

Tajovského ulica 1911/24, 974 01 Banská Bystrica, a to na pozemkoch registra „C“ parc. KN-C č. 2514/1 a č. 2514/3 nachádzajúcich sa v k. ú Banská Bystrica, obec: Banská Bystrica, okres: Banská Bystrica, zapísaných na liste vlastníctva č. 4246, vedených Okresným úradom Banská Bystrica, katastrálny odbor.

Predmetom navrhovaného riešenia je prístavba priestorov Strednej zdravotníckej školy v Banskej Bystrici. Aktivitou predmetného projektu je zabezpečenie nového výukového priestoru prístavbou k existujúcej budove školy. Predmetný zámer je projektovaný na pozemkoch vo vlastníctve objednávateľa, ktoré sa nachádzajú v katastrálnom území obce Banská Bystrica v rámci zastavaného územia obce. Navrhovaná stavba nie je v rozpore so zámerom rozvoja obce ani s jeho územným plánom. Objekt prístavby bude riešený ako rámová konštrukcia pozostávajúca z oceľových stĺpov a nosníkov profilu HEB a U profilov. Obvodový plášť je tvorený ľahkým obvodovým plášťom tvoreného hliníkovými profilmi systém stĺpik priečnik s presklenými výplňami a dopĺňaný sendvičovými panelmi na báze minerálnej vlny, ktoré budú kotvené na primárnu a sekundárnu nosnú konštrukciu. Fasáda prízemia je tvorená kontaktným zatepľovacím systémom na báze minerálnej vlny resp. XPS polystyrénu. Strecha bude riešená ako plochá. Spád striech je navrhovaný 2%. Skladba vrstiev striech je uložená plechobetónovej doske. Odvodnenie bude riešené gravitačne spádovaním strešnej plochy s odvodom do dažďovej kanalizácie cez vnútorné dažďové zvody. V skladbe strechy je použitá paronepriepustná fólia, tepelná izolácia z minerálnej vlny. Ochranu pred poveternostnými vplyvmi bude zabezpečovať fóliová strešná krytina z PVC.

Účelom projektu je vytvoriť nové, moderné, inovatívne a profesionálne zariadené odborné učebne a laboratóriá pre praktickú výučbu žiakov, čím sa zatraktívni a skvalitní výchovno-vzdelávací proces a praktické zručnosti žiakov, ale zlepší sa aj celkové postavenie Strednej zdravotníckej školy v Banskej Bystrici na regionálnej, ale aj národnej úrovni. Účelom je tiež rozšíriť aktuálne nedostačujúce priestorové kapacity školy, a to prostredníctvom pristavenia novej štvorpodlažnej budovy k severnej stene hlavnej budovy Strednej zdravotníckej školy v Banskej Bystrici. Rozšírením priestorových kapacít sa škole vytvoria predpoklady na to, aby sa zvýšil počet absolventov, resp. zdravotníckych pracovníkov opúšťajúcich každoročne brány školy.

Riešená stavba je napojená na dopravný systém tejto lokality a cez existujúce prípojky je napojená na verejný rozvod elektrickej energie, vody, plynu a kanalizácie. Prístup na parcelu je z juhozápadnej strany. Navrhovaná prístavba je prepojená s existujúcou školu cez spoločnú existujúcu chodbu. Prístup k objektu je cez uzamykateľnú bránu po existujúcich komunikáciách. Hlavný vstup do objektu nie je definovaný, nakoľko ako hlavný vstup bude naďalej slúžiť existujúci hlavný vstup do objektu školy zo

severozápadnej strany. Únikové výstupy sú ako pôvodné tak je pridané exteriérové schodisko pre únik osôb. Urbanistické riešenie prístavby je dané návrhom jej umiestnenia pri existujúcom objekte, pričom svojou funkciou dopĺňa urbanizmus lokality. Zámer investora a návrh riešenia akceptuje stavebný zákon hlavne k odstupovým vzdialenostiam a požiarnym a hygienickým predpisom. Zeleň v okolí navrhovaného objektu sa v maximálnej miere zachová.

Doba na realizáciu:

Odovzdanie Diela Objednávateľovi do 240 dní odo Dňa účinnosti Zmluvy o dielo